CELEX: 32017D0900
Language: da
Date: 2017-05-22 00:00:00
Title: Rådets afgørelse (EU) 2017/900 af 22. maj 2017 om nedsættelse af ad hoc-gruppen vedrørende artikel 50 i TEU under ledelse af Generalsekretariatet for Rådet

25.5.2017   
            
            
               DA
            
            
               Den Europæiske Unions Tidende
            
            
               L 138/138
            
         RÅDETS AFGØRELSE (EU) 2017/900
   af 22. maj 2017
   om nedsættelse af ad hoc-gruppen vedrørende artikel 50 i TEU under ledelse af Generalsekretariatet for Rådet
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union,
   under henvisning til traktaten om Den Europæiske Unions funktionsmåde, særlig artikel 240, stk. 3,
   under henvisning til Det Europæiske Råds afgørelse 2009/881/EU af 1. december 2009 om udøvelsen af formandskabet for Rådet (1), særlig artikel 4, og
   ud fra følgende betragtninger:
   
               (1)
            
            
               Den 29. marts 2017 modtog Det Europæiske Råd en meddelelse fra Det Forenede Kongerige om, at det har til hensigt at udtræde af Den Europæiske Union, hvilket indledte processen i henhold til artikel 50 i traktaten om Den Europæiske Union (TEU).
            
         
               (2)
            
            
               Den 29. april 2017 vedtog Det Europæiske Råd retningslinjer som fastsat i artikel 50, stk. 2, i TEU. Det godkendte navnlig de proceduremæssige ordninger, der blev fastsat i bilaget til erklæringen fra 27 stats- og regeringschefer samt formændene for Det Europæiske Råd og Europa-Kommissionen af 15. december 2016. I overensstemmelse med punkt 4 i dette bilag vil Rådet og komitéen af faste repræsentanter for medlemsstaternes regeringer (Coreper) mellem møderne i Det Europæiske Råd med bistand fra en særlig gruppe med en fast formand sikre, at forhandlingerne føres i overensstemmelse med Det Europæiske Råds retningslinjer og Rådets forhandlingsdirektiver, og udstikke retningslinjer for Unionens forhandler.
            
         
               (3)
            
            
               Der skal derfor nedsættes en særlig ad hoc-gruppe vedrørende artikel 50 i TEU (»ad hoc-gruppen«) med en fast formand.
            
         
               (4)
            
            
               Ad hoc-gruppen bør bistå Coreper og Rådet i alle forhold vedrørende Det Forenede Kongeriges udtræden af Unionen. Navnlig bør ad hoc-gruppen bistå Coreper og Rådet under forhandlingerne i henhold til artikel 50 i TEU i overensstemmelse med Det Europæiske Råds retningslinjer og Rådets forhandlingsdirektiver. Ad hoc-gruppen kan endvidere yde bistand i forhold vedrørende processen i henhold til artikel 50 i TEU, som ikke er til forhandling med Det Forenede Kongerige.
            
         
               (5)
            
            
               Da processen i henhold til artikel 50 i TEU er midlertidig, bør ad hoc-gruppen ophøre med at eksistere, når dens mandat er opfyldt.
            
         
               (6)
            
            
               Efter meddelelsen i henhold til artikel 50 i TEU deltager det medlem af Det Europæiske Råd eller Rådet, der repræsenterer den udtrædende medlemsstat, ikke i Det Europæiske Råds eller Rådets drøftelser eller afgørelser vedrørende denne stat —
            
         VEDTAGET DENNE AFGØRELSE:
   Artikel 1
   Ad hoc-gruppen vedrørende artikel 50 i TEU nedsættes herved.
   Den ledes af Generalsekretariatet for Rådet.
   Artikel 2
   Ad hoc-gruppen vedrørende artikel 50 i TEU bistår Coreper og Rådet i alle forhold vedrørende Det Forenede Kongeriges udtræden af Unionen.
   Den ophører med at eksistere, når dens mandat er opfyldt.
   Artikel 3
   Denne afgørelse træder i kraft på dagen for vedtagelsen.
   Den offentliggøres i Den Europæiske Unions Tidende.
   
      Udfærdiget i Bruxelles, den 22. maj 2017.
      
         
            På Rådets vegne
         
         L. GRECH
         
            Formand
         
      
   
   
      (1)  EUT L 315 af 2.12.2009, s. 50.